林鄭月娥

林鄭月娥，JP，人稱林鄭、柒婆，香港親中派政客，第四任香港特別行政區行政長官，做過發展局局長、政務司司長。

林鄭月娥喺2017年3月26號舉行嘅第5屆香港行政長官選舉以777票當選，成為香港第一位女性行政長官，亦係香港開埠以嚟第一位女性最高領導人，2017年7月1號上任。喺林鄭月娥任內，香港經歷其歷史上最為慘烈嘅抗爭同最為嚴重嘅道德、憲政同政治危機——反送中運動。喺反送中運動期間，佢一味只顧討好中共，執意唔回應香港人嘅五大訴求，縱容香港黑警犯下濫用暴力鎮壓無辜民眾嘅罪行，更執行中共強行通過嘅港版國安法，大肆侵犯人權，消滅新聞自由，迫害政治異見人士，令一國兩制名存實亡。因此香港學界同公眾時常將林鄭月娥稱作係香港歷史上最差劣嘅特首。

生平

早年 
1957年5月13號，鄭月娥響灣仔駱克道一間劏房出世，老豆係上海人鄭阿毛，冇點讀過書。屋企有五兄弟姐妹，佢排第四，有兩個家姐、大佬鄭宏光同細佬鄭孝光。細個家境並唔好，成七八個人迫響同一間劏房住，佢只能夠企響碌架床下面，之後響上層做功課。不過隨住後嚟大佬家姐都出嚟搵錢，家境就開始好咗。

小一至中七讀嘉諾撒聖方濟各書院，自細成績優異，差唔多次次都考全級第一，響中學時期重曾經做總領袖生。

點知佢響中學會考嗰陣失手，考得3A5B1D。自從呢次失手之後，佢決定報返自己擅長嘅文科，最後響1979年成功升讀香港大學社會科學系。響讀緊港大期間，佢亦曾經以交流團副團長嘅身份到北京清華大學交流，得到當時清華大學黨委書記袁永熙接待。

據知佢響考港大嗰陣本身想讀社工，但因為想更加宏觀地去探討形成社會問題嘅原因，最終揀咗社會科學系。佢響1980年畢業。

政途
林鄭月娥喺1980年8月加入香港政府政務職系，做咗布政司署房屋科政務主任。響1981至82年得到當時港英政府嘅賞識，去咗英國劍橋大學就讀發展研究文憑，期間識咗林兆波。

喺2006年9月晉升為首長級甲一級政務官。佢喺2007年7月1號獲委任為發展局局長，成為主要官員，並喺2012年7月1號獲委任為政務司司長。

林鄭先後喺20個唔同公務崗位服務市民超過36年，包括社會福利署署長、房屋及規劃地政局常任秘書長、香港駐倫敦經濟貿易辦事處處長、民政事務局常任秘書長、發展局局長和政務司司長。

林鄭喺2017年3月26號舉行嘅第5屆香港行政長官選舉以777票當選，並喺2017年3月31號獲中央政府任命為第五任行政長官，成為香港第一位女性行政長官，亦係香港開埠以來第一位女性最高領導人，2017年7月1號上任。

由2019年起，林鄭月娥喺處理反送中運動、國安法爭拗、香港武肺疫情等方面受多方抨擊。2020年8月7號因為噉俾美國制裁。

2022年4月4號，林鄭月娥宣佈因為家庭原因同家庭成員嘅意見，放棄爭取連任，唔參選第6屆香港行政長官選舉，行政長官任期到2022年6月30號完結，佢成為香港主權移交之後第二位唔尋求連任嘅特首。

評價 
林鄭響做發展局局長個時，評價同民望都好高，任內仲係香港政府中民望最高嘅。但係出任政務司司長之後，評價開始唔好；直到反送中運動之後，佢嘅評價亦由2017年嘅一半好一半唔好，變成彈多過讚，變成負皮王。

正面 
 佢嘅中學同學孫慧筠話：「我識嘅Carrie外冷內熱，交際唔叻，直腸直肚，不過佢都係肯做野嘅人，無論你有乜野要搵佢幫手，只要唔違反佢嘅原則，她都會盡力幫你；而且她都係玩得嘅人，並唔係啲淨係識得咪書嘅人。」
習近平響2017年曾經讚林鄭，話佢「依法施政、積極作為、注重發展經濟、改善民生。」

負面

事業年表
1980年：布政司署房屋科政務主任
1981-82年：行政立法兩局非官守議員辦事處政務主任
1982-83年：醫務衛生署政務主任
1983-85年：政務總署西貢政務主任
1985-87年：布政司署保安科助理保安司
1987年6月-11月：特別職務：布政司署民意滙集處高級政務主任
1987-88年：特別職務：證券業檢討委員會助理秘書
1989年1月-5月：布政司署地政工務科首度助理規劃環境地政司
1989-91年：布政司署首度助理衛生福利司
1991-93年：衛生署助理署長
1994年1月-1996年5月：布政司署財務科首席助理庫務司
1997年8月-2000年8月：政府總部庫務局副局長
2000年8月-2003年11月：社會福利署署長
2003年11月-2004年5月：房屋及規劃地政局常任秘書長
2004年9月-2006年3月：工商及科技局香港駐倫敦經濟貿易辦事處處長
2006年3月-2007年6月：民政事務局常任秘書長
2007年7月：發展局局長
2012年7月：政務司司長
2017年7月：行政長官

個人榮譽

勳銜 
 官守太平紳士
 金紫荊星章
 大紫荊勳章

榮譽博士 
 嶺南大學榮譽社會科學博士

屋企
佢老豆係上海人鄭阿毛，老公係林兆波，有兩個囝林節思、林約希。

攷

香港特別行政區行政長官 - 履歷